Марко Ганчев
Песен за мармалада

chitanka.info

Опашка при бензина…

В колите си с наслада

похапват си мнозина.

Я дайте мармалада!

Без нефт автомобила

и без бензин пропада,

а на човека сила

му дава мармалада.

Ам-ам! Не се ли движим?

Е, да, но пък с наслада

нали ще се оближем

след туй от мармалада!

Земята не пропада,

върти се тя, не спира,

додето мармалада

мотора й гресира…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.